เมียทหาร-คู่กรณี โร่ขอโทษ
ต่างมอบกระเช้าให้กัน แต่คดีทำร้ายยังไม่จบ,คู่กรณีคลิปฉาวทะเลาะกันที่ลานจอดรถ ย่านทองหล่อ นัดขึ้นโรงพักเจรจายอมความ ต่างฝ่ายต่างมอบกระเช้าดอกไม้เป็นการขอโทษ จบลงด้วยดี ด้านภรรยานายพลทหารเรือรับทะเลาะกันจริง แต่ที่เลยเถิดเพราะอารมณ์พาไปของทั้งสองฝ่าย ส่วนที่สามีแต่งเครื่องแบบไม่ได้มาข่มขู่ ด้านตำรวจยังเดินหน้าทำคดีต่อ เพราะเรื่องทำร้ายร่างกายเป็นคดีอาญา ไม่สามารถยอมความได้,จากกรณีที่มีผู้โพสต์ข้อความผ่านเฟซบุ๊ก เรื่อง น.ส.มาลิณี วรรักษ์ธนานันท์ ที่ตั้งครรภ์ได้ 4 เดือน ถูกทำร้ายร่างกายในลานจอดรถของห้างท็อป ซุปเปอร์มาร์เก็ต ย่านทองหล่อ สาเหตุจากลูกชายของ น.ส.มาลิณี วัย 2 ขวบ 5 เดือน เปิดประตูรถไปชนกับรถเบนซ์ป้ายแดงของนางอริษา ปัญญากิตติวัฒน์ ผู้จัดการธนาคารแห่งหนึ่งและเป็นภรรยานายทหารยศ พล.ร.ต. จนเกิดการทะเลาะวิวาทกันขึ้น ก่อนทั้งคู่จะเข้าแจ้งความทำร้ายร่างกายกันที่ สน.ทองหล่อ ตามที่เสนอข่าวไปแล้วนั้น,สำหรับความคืบหน้าคดีดังกล่าว เมื่อเวลา 13.00 น.วันที่ 16 ต.ค. น.ส.ปนัดดา วงศ์ผู้ดี ประธาน องค์กรทำความดี พร้อม พล.ร.ต.สมชาย ณ บางช้าง ตัวแทนจากกองทัพเรือ ได้เดินทางมา สน.ทองหล่อ เพื่อเป็นตัวแทนในการเจรจาไกล่เกลี่ยจากเหตุการณ์ที่เกิดขึ้น พร้อมด้วยคู่กรณีทั้งสองฝ่าย คือนางอริษา ปัญญากิตติวัฒน์ อายุ 43 ปี และ น.ส.มาลิณี วรรักษ์ธนานันท์ อายุ 35 ปี รวมทั้งนายจีระชัย กังวานก้องสกุล สามีของ น.ส.มาลิณี เข้าพบ พ.ต.อ.วิรดล ทับทิมดี พงส.ผทค.สน.ทองหล่อ เพื่อเจรจา ไกล่เกลี่ย โดยคู่กรณีทั้งคู่ต่างนำกระเช้าดอกไม้มามอบให้กันเพื่อเป็นการขอโทษกับเหตุการณ์ที่เกิดขึ้น,ขณะที่ พล.ร.ต.สมชายกล่าวว่า ในวันนี้ตนเป็นตัวแทนของกองทัพเรือ เดินทางมาไกล่เกลี่ยกับคู่กรณี ซึ่งขณะนี้ทั้งสองฝ่ายได้เจรจาไกล่เกลี่ยพูดคุยกันเป็นที่เรียบร้อยแล้วตั้งแต่เมื่อวานนี้ (15 ต.ค.) โดยจะไม่มีการฟ้องร้องหรือการดำเนินคดีความกันแต่อย่างใด อย่างไรก็ตาม อยากจะขอความเป็นธรรมให้กับทั้งสองฝ่ายด้วย,นางอริษากล่าวว่า สำหรับเหตุการณ์ที่ปรากฏผ่านโซเชียลเน็ตเวิร์กนั้นค่อนข้างที่จะรุนแรง หลังจากที่มีกระแสข่าวลงไป ทำให้ตนและครอบครัวมีผลกระทบตามมาหลายๆอย่าง โดยขณะเกิดเหตุยอมรับว่าเป็นการทะเลาะวิวาทจนถึงขั้นทำร้ายร่างกายกันจริง เพราะด้วยอารมณ์ของทั้งสองฝ่ายที่พาไปจึงเกิดเหตุการณ์ดังกล่าวขึ้น ทั้งนี้ ตามข่าวที่ลงเฟซบุ๊กนั้นเป็นการนำเสนอข้อมูลฝ่ายเดียว จึงอยากจะขอความเป็นธรรมให้กับตนด้วย,ส่วน น.ส.มาลิณีกล่าวว่า หลังจากที่ตนพร้อมสามีได้เดินทางไปตรวจร่างกาย ที่โรงพยาบาล เมื่อวันที่ 14 ต.ค.ที่ผ่านมา ผลการตรวจร่างกายออกมาพบว่า มีอาการดีขึ้นตามลำดับ ส่วนเด็กในครรภ์ 4 เดือนนั้นปลอดภัยดี หลังจากนี้จะมีการตรวจครรภ์อย่างละเอียดอีกครั้งในสัปดาห์หน้า,นายจีระชัยผู้เป็นสามีกล่าวว่า จากเหตุการณ์ที่เกิดขึ้นมานั้น หากไม่เห็นใจภรรยาของตนก็ขอให้เห็นใจกับเด็กในท้องที่ไม่รู้เรื่องด้วย เนื่องจากเด็กในท้องไม่สามารถพูดได้ถึงอาการเจ็บปวดตรงไหนอย่างไร และเนื่องด้วยคู่กรณีเป็นเพศเดียวกันจึงน่าจะเห็นใจผู้หญิงด้วยกันบ้าง,น.ส.ปนัดดา วงศ์ผู้ดี ตัวแทนในการเจรจากล่าวว่า สำหรับกรณีที่มีกระแสวิพากษ์วิจารณ์ว่า หลังเกิดเหตุฝ่ายสามีของนางอริษาได้เดินทางมายัง สน.ทองหล่อ ด้วยเครื่องแต่งกายของทหารเรือยศ พลเรือตรีมาข่มขู่คู่กรณีนั้น เท่าที่พูดคุยกับนางอริษา ทราบว่า วันที่เกิดเรื่อง แล้วเห็นสามีของตนแต่งเครื่องแบบมา เนื่องจากวันนั้นกองทัพเรือมีพิธีแต่งตั้ง เพื่อรับตำแหน่งจาก ผบ.ทร. เพียงเท่านั้น ไม่ได้แต่งเครื่องแบบมาข่มขู่คู่กรณีแต่อย่างใด,ด้าน พ.ต.อ.วิรดลกล่าวว่า หลังจากนี้เจ้าหน้าที่ตำรวจจะดำเนินการไปตามขั้นตอน สำหรับคดีทำร้ายร่างกายกันนั้น เป็นคดีที่ไม่สามารถยอมความกันได้ โดยขณะนี้เจ้าหน้าที่ตำรวจอยู่ระหว่างดำเนินการตามขั้นตอน ไม่สามารถเปิดเผยรายละเอียดใดๆได้
คู่กรณีคลิปฉาวทะเลาะกันที่ลานจอดรถ ย่านทองหล่อ นัดขึ้นโรงพักเจรจายอมความ ต่างฝ่ายต่างมอบกระเช้าดอกไม้เป็นการขอโทษ จบลงด้วยดี ด้านภรรยานายพลทหารเรือรับทะเลาะกันจริง แต่ที่เลยเถิดเพราะอารมณ์พาไปของทั้งสองฝ่าย
ข่าวหน้า1,เมียทหาร,ทะเลาะวิวาท,โพสต์ข้อความ,เฟซบุ๊ก,ตั้งครรภ์,ทำร้ายร่างกาย,ลานจอดรถ,ทองหล่อ,อริษา ปัญญากิตติวัฒน์,มาลิณี วรรักษ์ธนานันท์,ปนัดดา วงศ์ผู้ดี,ตัวแทน,เจรจาไกล่เกลี่ย,ข่าว,ไทยรัฐออนไลน์